laion/Wikipedia-Exotic huggingface dataset:
লেহেঙ্গা

লেহেঙ্গা, লেহঙ্গা বা ল্যাঙ্গা (ঘাগরা, চানিয়া, পাভাদাই বা লাছা নামেও পরিচিত) হলো ভারতীয় উপমহাদেশের মহিলাদের পরিধেয় গোড়ালি পর্যন্ত দৈর্ঘ্যের স্কার্টের একটি রূপ, যা ভারতীয় উপমহাদেশে বিশেষত- ভারতের হিন্দি বলয় অঞ্চলে পরা হয়। লেহেঙ্গা সাজাতে বিভিন্ন ধরন এবং সূচিকর্মের শৈলী ব্যবহৃত হয়। গোটা পাত্তি সূচিকর্ম প্রায়শই উৎসব এবং বিবাহের জন্য ব্যবহৃত হয়। লেহেঙ্গা কখনও কখনও ঘাগরা চোলি বা ল্যাঙ্গা ভোনির নীচের অংশ হিসাবে পরিধান করা হয়। ঘাগরিটি একটি ছয় ফুট দীর্ঘ চাপা স্কার্ট, মূল অন্তরীয়র সমান দৈর্ঘ্যবিশিষ্ট। লেহেঙ্গার এই ধরনটি আজও ব্যবহৃত হয়, এবং ভারতে জৈন নানরা এটি পরে থাকেন। এ-লাইন লেহেঙ্গায় একটি এ-লাইন স্কার্ট এবং পাড় রয়েছে এবং এর আকারের জন্য এটির নামকরণ করা হয়েছে, যা ইংরেজি অক্ষর "A" এর অনুরূপ। স্কার্টটি কোমরের দিকে আঁটসাঁট হয়ে থাকে এবং নীচের দিকে ছড়িয়ে যায়। প্রিয়াঙ্কা চোপড়া একটি এ-লাইন লেহেঙ্গায় শমিতা শেঠি একটি এ-লাইন লেহেঙ্গায় কৃষিকা লুল্লা একটি এ-লাইন লেহেঙ্গায় একটি প্রসারিত বা গোলাকার লেহেঙ্গার একটি গোল স্কার্ট রয়েছে যেটিতে কয়েকটি স্তরযুক্ত করে পরিমাণ বৃদ্ধি করা হতে পারে। একটি দ্বিগুণ প্রসারিত লেহেঙ্গা হল এক ধরনের বহু-স্তরযুক্ত ক্যান-ক্যান-স্কার্ট যেটি অতিরিক্ত প্রসারিত এবং অধিক পরিমানযুক্ত। একটি মারমেইড লেহেঙ্গা, যা ফিশটেল বা ট্রাম্পেট হিসাবেও পরিচিত, মাছের লেজের সাথে সাদৃশ্যপূর্ণ। এই ধরনটি কোমর থেকে হাঁটু পর্যন্ত আঁটভাবে লাগানো, তারপরে নিচের দিকে ছড়িয়ে যায়। একটি প্যানেলযুক্ত লেহেঙ্গার কাপড়ের বেশ কয়েকটি অনুভূমিক প্যানেল একসাথে সেলাই করে প্রসারণ করা হয়, যেটি একটি পূর্ণাঙ্গ স্কার্ট হয়। অনুভূমিক প্যানেলগুলি একই বা বিভিন্ন আকারের এবং আকৃ্তির হতে পারে। অঞ্জলি লাভানিয়া প্যানেলড লেহেঙ্গা তে শ্রদ্ধা কাপুর প্যানেলযুক্ত লেহেঙ্গা তে সোনাল চৌহান প্যানেলড লেহেঙ্গা তে একটি শারারা লেহেঙ্গা পাভাদাই, ল্যাঙ্গা দেওয়ানি, ল্যাঙ্গা ভোনি বা অর্ধ শাড়ি হিসাবেও পরিচিত। এটিতে পালাজ্জো নামক বৃহৎ আকারের প্রসারিত প্যান্ট রয়েছে। অন্ধ্র প্রদেশ এবং কর্ণাটকে এটি ল্যাঙ্গা ভোনির অংশ। এটি দক্ষিণ ভারতে সাধারণত ওড়না কোমরে জড়িয়ে এবং শাড়ির মতো কাঁধে ঝুলিয়ে পরা হয়। রাইমা সেন শারারা তে শ্রিয়া সরণ অর্ধ শাড়ি লেহেঙ্গা তে একটি সোজা লেহেঙ্গায় কোনও স্তর ছাড়াই একটি সরল গঠন থাকে, কখনও কখনও এতে সহজে চলাচলের জন্য পাশের দিকে চেরা থাকে। এই ধরনটি বিশেষ অনুষ্ঠানে পরিধান করা হয়। একটি ট্রেইল লেহেঙ্গায় ট্রেইল তৈরির জন্য স্কার্টটির পিছনের অংশের সাথে কাপড়ের অতিরিক্ত অংশ যুক্ত থাকে। উইকিমিডিয়া কমন্সে লেহেঙ্গা সংক্রান্ত মিডিয়া রয়েছে। "Indian Lehenga Choli - Its Origin, History And More"। Utsavpedia (ইংরেজি ভাষায়)। ২০১৭-০৩-১৮। সংগ্রহের তারিখ ২০২০-১২-১৪।  "lehnga"। OxfordDictionaries.com। Oxford University Press। ২০১৮। ২০১৮-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৬।  Fashions from India - Tom Tierney John, Jose Kalapura (২০০০)। Proceedings of the Indian History Congress, Vol. 61 (English ভাষায়)। Indian History Congress। পৃষ্ঠা 1018। উদ্ধৃতি শৈলী রক্ষণাবেক্ষণ: অচেনা ভাষা (link)
পাঠিন

পাঠিন ভারতীয় উপমহাদেশের উত্তর-পূর্ব ভারত এবং বাংলাদেশের হাজং উপজাতির মহিলারা পরা একটি স্কার্ট। এটি দেহের উপরের এবং নীচের অংশটি আবক্ষ থেকে পায়ের গোড়ালি পর্যন্ত ঢেকে রাখে। উচ্চবর্গের মহিলারা একটি দীর্ঘ পাঠিন পরিধান করতেন যা মেঝেতে নেমে যেত এবং নিম্নবিত্তের মহিলারা একটি ছোট পাঠিন পরিধান করেন যার দৈর্ঘ্য গোড়ালি পর্যন্ত পৌঁছে। পাঠিনটি হল একটি অনুভূমিকভাবে ডোরাকাটা, বর্ণিল, আয়তক্ষেত্রাকার কাপড়ের টুকরো, যাতে বিভিন্ন বর্ণের প্রতিসাম্য স্তরের মাঝে লাল স্ট্রাইপ এবং ঘন অনুভূমিক পাড়ের সমাহার রয়েছে যাকে চাপা বলে। পাঠিনগুলি 'সিপনি বানা' এবং 'সাল বানা' নামে পরিচিত ঐতিহ্যবাহী তাঁতে বোনা হয়। এটি হাত দিয়ে পরিচালিত হয় এবং এতে পায়ের ব্যবহারের প্রয়োজন হয় না। আসামে মেখেলা তৈরি করতেও পাঠিনগুলো ব্যবহার করা হয়। ঐতিহ্যবাহী রঙ'এ পাঠিনে হাজং মেয়েরা। রাঙ্গা পাঠিন এবং ফুলে 'আর্গন। ক্ষেতে কাজ করার সময়, পাঠিনটি একটি উত্তরীয় দিয়ে বেঁধে দেওয়া হয়, এটি এপ্রোন হিসাবেও ব্যবহৃত হয়। আসামের হাজং নৃ্ত্যশিল্পী। নুরদাওয়া প্রক্রিয়া, পাঠিন বয়ন প্রক্রিয়াতে জড়িত অন্যতম ধাপ। গিরি শ্রেণির মহিলারা এমন পাথিন পরতেন যা পা এবং তাদের অলঙ্কারগুলিকে ঢেকে রাখত। ফসিংহ পানুং কুন (裙) বা চ্যাং (裳) কিরা সাম্পোট রিগওয়ানাই আর্গন Hajong, B. (2002). The Hajongs and their struggle. Assam, Janata Press.
সুলতান ব্রুনাই আন্তর্জাতিক পুরস্কার

সুলতান ব্রুনাই আন্তর্জাতিক পুরস্কার ১৯৯২ সাল থেকে ইসলামের যেকোনো শাস্ত্রে অসামান্য অবদানের জন্য অক্সফোর্ড সেন্টার অফ ইসলামিক স্টাডিজের মাধ্যমে ব্রুনাইয়ের সুলতান হাসসান আল-বলকিয়াহ কর্তৃক প্রদত্ত একটি আন্তর্জাতিক পুরস্কার। ইউসূফ আল-কারযাভী, আব্দুল ফাত্তাহ আবু গুদ্দাহ প্রমুখ এই পুরস্কার পেয়েছেন। ১৯৯৯ সালে ইসলামের ইতিহাস রচনায় গুরুত্বপূর্ণ অবদান রাখার স্বীকৃতি স্বরূপ এই পুরস্কার পান ভারতীয় পণ্ডিত আবুল হাসান আলী নদভী, যার তৎকালীন অর্থমূল্য ছিল ২০লাখ ভারতীয় রুপি। ২০১৮ সালে এটি ইসলামি অর্থনীতিতে ফোকাস করে। "International Outreach | Oxford Centre for Islamic Studies"। www.oxcis.ac.uk। সংগ্রহের তারিখ ২০২১-০২-১৫।  মুহাম্মদ সালমান, মাওলানা (মে ২০০২)। আবুল হাসান আলী নদভীর জীবন ও কর্ম (পিডিএফ)। ঢাকা: আল ইরফান পাবলিকেশন্স। পৃষ্ঠা ২৩৫।
গ্র্যান্ড জামে মসজিদ, করাচি

গ্র্যান্ড জামে মসজিদ, করাচি (উর্দু: گرینڈ جامع مسجد، کراچی‎‎) বা বাহরিয়া টাউন জামে মসজিদ কমপ্লেক্স পাকিস্তানের করাচির বাহরিয়া টাউনে নির্মাণাধীন একটি সাংস্কৃতিক কেন্দ্র। সম্পন্ন হওয়ার পর কমপ্লেক্সটির ধারণক্ষমতা অনুযায়ী এটি পাকিস্তানের বৃহত্তম এবং বিশ্বের তৃতীয় বৃহত্তম মসজিদ হবে। মসজিদটিতে একসাথে ৮,০০,০০০ মুসল্লির স্থান-সংকুলান হবে। মসজিদটি মুঘল, ফারসি ও তুর্কি স্থাপত্যশৈলীর মিশ্রণে নির্মিত। এটি ৬০ ফু (১৮ মি) উঁচু একটি পাহাড়ের শীর্ষে ৫০ একর (২০ হেক্টর) এলাকা জুড়ে বিস্তৃত। স্থাপত্যটিতে ৩২৫ ফু (৯৯ মি) উঁচু একটি মিনার ও মোট ১৫০ টি গম্বুজ রয়েছে। বৃহত্তম একক গম্বুজের উচ্চতা ৭৫ মিটার। বেলুচিস্তান থেকে উঁচু মানের ধূসর রঙের মার্বেল মসজিদটি নির্মাণে ব্যবহৃত হয়েছে। বিশ্বের বৃহত্তম মসজিদগুলোর তালিকা মসজিদের তালিকা পাকিস্তানের মসজিদের তালিকা ওয়াজির খান মসজিদ গ্র্যান্ড জামে মসজিদ, লাহোর "Bahria breaks ground on world's 3rd largest mosque"। The Express Tribune (ইংরেজি ভাষায়)। ২০১৫-০১-০৬। সংগ্রহের তারিখ ২০২১-০২-১৭।  Ullah, Rafi (২০২০-০৫-০৭)। "World's Third-Largest Mosque"। Architectural times (ইংরেজি ভাষায়)। সংগ্রহের তারিখ ২০২১-০২-১৭।  "Groundbreaking ceremony of Grand Jamia Masjid"। The Nation (ইংরেজি ভাষায়)। ২০১৫-০১-০৭। সংগ্রহের তারিখ ২০২১-০২-১৭।  "Karachi: Foundation stone of world's 3rd largest mosque laid | Pakistan | Dunya News"। dunyanews.tv। সংগ্রহের তারিখ ২০২১-০২-১৭।  Architectural times-এ গ্র্যান্ড জামে মসজিদ (ইংরেজি)
১,৩,৫-ট্রাইঅক্সেন

১,৩,৫-ট্রাইঅক্সেন (ইংরেজি: 1,3,5-Trioxane, যা ট্রাইঅক্সেন বা ট্রাইঅক্সিন নামেও পরিচিত) হল C3H6O3 আণবিক সংকেত বিশিষ্ট একটি রাসায়নিক যৌগ। এটি ক্লোরোফর্মের মত গন্ধযুক্ত একটি সাদা রঙের কঠিন পদার্থ। এটি ফরমালডিহাইডের একটি স্থিতিশীল চাক্রিক ট্রাইমার এবং ট্রাইঅক্সেনের তিনটি সমাণুর একটি। এর আণবিক কাঠামে ছয় সদস্যবিশিষ্ট একটি চক্রকে ভিত্তি করে গঠিত, যার তিনটি কার্বন পরমাণু এবং বাকি তিনটি অক্সিজেন। এসিড প্রভাবকের উপস্থিতিতে ফরমালডিহাইডের গাঢ় জলীয় দ্রবণের চাক্রিক ট্রাইমারকরণের মাধ্যমে ট্রাইঅক্সেন পাওয়া যায়। ফরমালডিহাইড ও প্যারাফরমালডিহাইডের পরিবর্তে প্রায়ই ট্রাইঅক্সেন ব্যবহৃত হয়। পলিঅক্সিমিথাইলিন প্লাস্টিক তৈরি করতে ফরমালডিহাইডকে ট্রাইঅক্সেনে রূপান্তর করে নিতে হয়। এছাড়া, ট্রাইঅক্সেনের ফরমালডিহাইড মুক্ত করার প্রবণতাকে কাজে লাগিয়ে একে বিভিন্ন কাজে ব্যবহার করা যায়। উদাহরণ স্বরূপ কাঠের জিনিস ও বস্ত্র শিল্পে বাইন্ডার হিসেবে এটি ব্যবহার করা যায়। ট্রাইঅক্সেনকে হেক্সামিনের সাথে মিশ্রিত করে একে সংকুচিত করে হেক্সামিন ফুয়েল ট্যাবলেট প্রস্তুত করা হয়, যা সেনা সদস্য এবং তাবুবাসীরা রান্নার কাজে জ্বালানি হিসেবে ব্যবহার করে থাকে। গবেষণাগারে ফরমালডিহাইডের অনাদ্র উৎস হিসেবে ট্রাইঅক্সেন ব্যবহার করা হয়। ফরমালিন টেট্রাহাইড্রোফিউরান ডাইঅক্সেন Record in the GESTIS Substance Database from the IFA Reuss, Günther; Disteldorf, Walter; Gamer, Armin Otto; Hilt, Albrecht (২০০০)। "ফরমালডিহাইড"। উলম্যানস এনসাইক্লোপিডিয়া অব ইন্ডাস্ট্রিয়াল কেমিস্ট্রি। ওয়েইনহেইম: উইলি-ভিসিএইচ। ডিওআই:10.1002/14356007.a11_619। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কে. চেন; সি. এস. ব্রুক; এ. বি. স্মিথ, III (১৯৯৮)। "৬,৭-ডাইহাইড্রোসাইক্লোপেন্টা-১,৩-ডাইঅক্সিন-৫(৪এইচ)-ওন"। অর্গানিক সিন্থেসিস (ইংরেজি ভাষায়)। ৭৫: ১৮৯। ডিওআই:10.15227/orgsyn.075.0189।  ডি. এস. কনর; জি. ডব্লিউ. ক্লেইন; জি. এন. টেইলর; আর. কে. বোয়েকম্যান, জুনিয়র; জে. বি. মেডউইড (১৯৭২)। "বেনজাইল ক্লোরোমিথাইল ইথার"। অর্গানিক সিন্থেসিস (ইংরেজি ভাষায়)। ৫২: ১৬। ডিওআই:10.15227/orgsyn.052.0016।  ডব্লিউ. ও. টিটার্স; এম. এ. গ্র্যাডস্টেন (১৯৫০)। "Hexahydro-1,3,5-Tripropionyl-s-Triazine"। অর্গানিক সিন্থেসিস (ইংরেজি ভাষায়)। ৩০: ৫১। ডিওআই:10.15227/orgsyn.030.0051।
চোর পুলিশ (খেলা)

চোর পুলিশ (চোর সিপাহী নামে পরিচিত) হলো ১৯০০-এর দশকে বা তার আগে থেকে ভারতীয় উপমহাদেশের শিশুদের দ্বারা পরিচালিত একটি বিনোদনমূলক বহিরঙ্গন রোলপ্লেয়িং খেলা। খেলাটিতে সাধারণত খেলোয়াড়ের সংখ্যা অসীম রেখে দুটি দলে বিভক্ত হয়ে ছেলেরা খেলে। এক দল পুলিশের ভূমিকা পালন করে এবং অন্য দলটি একটি আখ্যানের মধ্যে চোরের ভূমিকা পালন করে। পুলিশ খেলোয়াড়রা চোরদের তাড়া করে তাদের পরাজিত হিসাবে চিহ্নিত করার চেষ্টা করে। খেলাটি যেহেতু পুলিশ এবং চোরদের মধ্যে তাই পুলিশেরা চোরদের চারপাশে ঘোরাফেরা করে, বিপরীত দলকে পরাজিত করার জন্য পুলিশকে চোরদের ধরতে হয়। খেলাটির একটি পর্ব সফলভাবে শেষ হওয়ার পর দলটি পরাজিত হলে পুলিশকে চোরের ভূমিকা এবং চোরকে পুলিশের ভূমিকা পালন করতে হয়। খেলাটি শেষ হওয়ার পূর্ব পর্যন্ত এটি বীপরিতক্রমে চলতে থাকে। চোর পুলিশ খেলা বিভিন্ন নামে বিভিন্ন দেশে এবং স্থানীয় খেলোয়াড়দের দ্বারা তৈরিকৃত বিভিন্ন নিয়মের সঙ্গে খেলা হয়। এর উৎপত্তি সম্পর্কে জানা যায়নি। রাজা চোর মন্ত্রী সিপাই ক্রিকেট ফুটবল ভলিবল হ্যান্ডবল "A game of chor-police"। The New Indian Express।  "15 Fun Games That 90s Kids Used To Play"। www.scoopwhoop.com। মে ২৮, ২০১৪।  "Suspected, Far from Home"। Greater Kashmir। ফেব্রুয়ারি ২৭, ২০১৫।  "15 Forgotten Indian Childhood Games That Need to Be Revived Before They Are Lost Forever"। মে ৮, ২০১৬।  Chaudhuri, Zinnia Ray। "The 'reckless kids' of Mahim win a street photographer a prestigious international award"। Scroll.in।  "Top 10 Childhood Games Played in Rural India"। TopYaps। জানুয়ারি ২৫, ২০১৩। নভেম্বর ২৪, ২০২০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৫, ২০২১।  "Seven Games From The Nineties That Are Played Even Today - Cosco"। www.cosco.in। ৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১।  "Collaborative Games | Fit India"। ৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১।
বালি, হাওড়া জেলা

বালি, ভারতের পশ্চিমবঙ্গ রাজ্যের হাওড়া জেলার একটি শহর। এটি কলকাতা মেট্রোপলিটান ডেভেলপমেন্ট অথরিটি বা কেএমডিএ'র আওতাধীন এলাকার একটি অংশ। বালি 22.65° উত্তর 88.34° পূর্বদিকে অবস্থিত। গড় উচ্চতা হল ১৫ মিটার (৪৯ ফু)। বালি থেকে উত্তরপাড়া, হুগলি বিচ্ছিন্ন তার উত্তর দিকে বালি খালের দ্বারা। দুটি এলাকায় যোগদানের জন্য ১৮৪৬ সালে বালি খালের উপর একটি সেতু নির্মিত হয়েছিল । বালি বিবেকানন্দ সেতু এবং নিবেদিতা সেতুর মাধ্যমে দক্ষিণেশ্বরের সাথে যুক্ত । স্টেট হাইওয়ে 6 / গ্র্যান্ড ট্রাঙ্ক রোড এবং বেলঘরিয়া এক্সপ্রেসওয়েও বালি দিয়ে যায়। এখান থেকে লোকেরা কলকাতা (বিবেকানন্দ সেতু হয়ে), হাওড়া ( জাতীয় সড়ক 16 দিয়ে ) এবং হুগলি ( জাতীয় হাইওয়ে 19 দিয়ে ) যাওয়ার জন্য বেশ কয়েকটি বাসে চলাচল করতে পারে। বালি শহরে তিনটি রেলওয়ে স্টেশন রয়েছে। এগুলি হল বালি রেলওয়ে স্টেশন (হাওড়া-বর্ধমান মূল লাইন এবং হাওড়া-বর্ধমান কর্ড লাইনে), বালিঘাট রেলওয়ে স্টেশন এবং বালি হল্ট রেলওয়ে স্টেশন (শিয়ালদহ-ডানকুনি লাইনে)। বালি শহর বালি পৌরসভা দ্বারা পরিচালিত। ১৮৮৩ সালের ১ এপ্রিল হাওড়া পৌরসভার উত্তর দিকের ৩৫টি ওয়ার্ড নিয়ে বালি পৌরসভা গঠিত হয় এবং ২০১৫ সালে পুনরায় হাওড়া পৌরনিগমের অন্তর্ভুক্ত হয়েছিল। ২০২১ সালে বালি পৌরসভা পুনরায় প্রতিষ্ঠিত হয়। Basu, Anasuya (২ অক্টোবর ২০১৫)। "Bally battles merger blues"। The Telegraph। India। সংগ্রহের তারিখ ১৮ আগস্ট ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Merge Bally, Howrah civic bodies: Mamata Banerjee timesofindia.com | 19 May 2015
কোলাট্টম নৃত্য

কোলাট্টম হচ্ছে অন্ধ্রপ্রদেশ, কর্ণাটক ও তামিলনাড়ু রাজ্যের একটি ঐতিহ্যবাহী লোকনৃত্য। কেরলে এটি কুম্মি (Kummi) নামে পরিচিত। গুজরাত রাজ্যের দাণ্ডিয়া রাসের মতো একটি রঙিন লাঠি হাতে নিয়ে এই নৃত্য প্রদর্শন করা হয়। কোলাট্টম শব্দটি দুটি পৃথক শব্দ থেকে উদ্ভূত হয়েছে- 'কোলা' অর্থ হচ্ছে সরু লাঠি এবং 'অট্টাম' অর্থ হচ্ছে নৃত্য। নৃত্যের সময়ে প্রদর্শকরা তাদের দুই হাতে ধরে থাকা লাঠি নাড়িয়ে নৃত্যটি প্রদর্শন করে। সাধারণত যুবতীদের দ্বারা অনুশীলন করা এই নৃত্যটি বিশেষ করে তামিলনাড়ু রাজ্যে অধিক জনপ্রিয় ও মনোরঞ্জক নৃত্য। প্রাচীনকালে এই নৃত্যটি কেবল মহিলারা পরিবেশন করলেও কালের পরিক্রমায় তা পরিবর্তন হয়েছে অর্থ্যাৎ বর্তমানে নৃত্যটি পুরুষ ও মহিলা উভয়কেই পরিবেশন করতে দেখা যায়। কোলাট্টম নৃত্যকে ভারতীয় উপমহাদেশের বিভিন্ন অঞ্চলে বিভিন্ন নামে অভিহিত করা হয়। দক্ষিণ ভারতীয় রাজ্য অন্ধ্রপ্রদেশে এই নৃত্যটি কোলান্নলু, কোলাট্টাম ও কোলান্নালু নামে পরিচিত। কিছুকিছু অঞ্চলে এটিকে কোলাদি, কলি ও কামবাদি কালী নামেও ডাকা হয়ে থাকে। সাধারণত, এই নৃত্য বিভিন্ন উৎসবের সময়ে প্রদর্শন করা হয়। বহু সংখ্যক কোলাট্টাম নৃত্যশিল্পী গঙ্গা গৌরী সংবাদ এই নৃত্যের বিষয়বস্তু হিসাবে বেছে নেয়। বিষয়বস্তুটি ভগবান শিবের দুই পত্নী দেবী গঙ্গা ও দেবী পার্বতীর মধ্যে ঘটিত যুদ্ধের ওপরে নির্ভর করে তৈরি। মূলত এটি একটি ধর্মীয় নৃত্য এবং কিছুকিছু জায়গায় এটি কোলাট্টাম উৎসবের সময়ে পরিবেশন করা হয়, যা দীপাবলি উৎসবের পরে অক্টোবর-নভেম্বর মাসের পূর্ণিমাতে আরম্ভ হয়। কোলাট্টামে অন্তর্ভুক্ত করা বিভিন্ন পদক্ষেপকে কপুলু বলা হয়। ৫০ প্রকারের কপুলু সাধারণত এই লোকনৃত্যতে ব্যবহার করা হয়। নৃত্যে দলনেতা সংকেত দিলে তার অনুসারী নৃত্যশিল্পীরা প্রথমে ভগবান গণেশকে প্রার্থনা করে নৃত্য আরম্ভ করে। মহিলারা সাধারণতে রঙিন আঁচলের সাথে হলদে রঙের শাড়ি পরিধান করে। এই নৃত্য প্রদর্শনর সময় বাদ্যযন্ত্রীগণ মৃদঙ্গ, হারমোনিয়াম ইত্যাদি বাদ্যযন্ত্র বাজায়। নৃত্যশিল্পীরা সংগীতের ছন্দে বৃত্তাকার গতিতে এগোনোর সাথে সাথে লাঠি ঠুকতে থাকে। ঐতিহাসিক প্রমাণ অনুসারে কোলাট্টম নৃত্যের উদ্ভব হয়েছে সপ্তম শতকে। প্রাচীন কাল থেকে কোলাট্টমের ধর্মীয় গুরুত্ব রয়েছে। "Definition of kolattam"। www.merriam-webster.com। সংগ্রহের তারিখ ১৫ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kolattam Dance"। beautyspotsofindia.com। ১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kolattam- Stick Dance of Andhra Pradesh"। www.auchitya.com। সংগ্রহের তারিখ ১৫ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.schoolchalao.com/basic-education/show-results/indian-folk-dance/kolattam-dance-andhra-pradesh Pendem Srinivas। "Kolattam Folk Dance"। India the Destiny। সংগ্রহের তারিখ ১৫ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mr. S. Swamy। "A STUDY ON HANDICRAFTS IN ANDHRA PRADESH" (পিডিএফ)। A Publication of TRANS Asian Research Journals। ১০ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নিমরা বুচা

নিমরা বুচা হচ্ছেন পাকিস্তানের একজন অভিনেত্রী যিনি মূলত টেলিভিশন নাটকে অভিনয় করেন; তার অভিনীত গুরুত্বপূর্ণ নাটক হচ্ছে দাম, মেরা ইয়াকিন এবং বাঁদি। নিমরা করাচিতে জন্মগ্রহণ করেছিলেন, তার বাবা পাকিস্তান ইন্টারন্যাশনাল এয়ারলাইন্সের বৈমানিক ছিলেন। নিমরা যুক্তরাষ্ট্রের বার্ড কলেজে পড়তেন। নিমরার স্বামী একজন উঁচু পর্যায়ের সাংবাদিক, তার নাম হচ্ছে মোহাম্মদ হানিফ। ২০০৬ সালে মঞ্চ নাটকের মাধ্যমে নিমরার অভিনয় জীবন শুরু হয় তবে নিমরা খুব দ্রুতই টেলিভিশন নাটকে যোগ দেন। এআরওয়াই ডিজিটালের নাটক 'দাম' (২০১০) নিমরা অভিনীত একটি গুরুত্বপূর্ণ নাটক। মন্টো (২০১৫) হো মান জাহাঁ (২০১৬) জীবন হাথী (২০১৬) আজাদ (২০১৬) ৩ বাহাদুরঃ রাইজ অব দ্য ওয়ারিওর্স (২০১৮) সেন্টি অউর মেন্টাল (২০১৯) "Biography: Nimra Bucha"। tv.com.pk। সংগ্রহের তারিখ ডিসেম্বর ৩০, ২০১২।  "Nimra's start and play work"। News Line Magazine। জানুয়ারি ২৫, ২০১০। জুলাই ১, ২০১০ তারিখে মূল থেকে আর্কাইভ করা। সংগ্রহের তারিখ ডিসেম্বর ৩০, ২০১২।  "TV dramas by Nimra"। Pakistani TV Drama। সংগ্রহের তারিখ ডিসেম্বর ৩০, ২০১২।  "Ek Nazar Meri Taraf Cast | Crew | Tv.com.pk"। www.tv.com.pk। সংগ্রহের তারিখ ২০২০-১০-০৯।  "Sabz Pari Lal Kabuter Cast | Crew | Tv.com.pk"। www.tv.com.pk। সংগ্রহের তারিখ ২০২০-১০-০৯।  "Baandi Cast | Crew | Tv.com.pk"। www.tv.com.pk। সংগ্রহের তারিখ ২০২০-১০-০৯।  ইন্টারনেট মুভি ডেটাবেজে নিমরা বুচা (ইংরেজি)
লাস্য

লাস্য (ইংরেজি: Lasya) হিন্দু শাস্ত্র অনুসারে দেবী পার্বতীর করা একপ্রকার মহাজাগতিক স্বর্গীয় নৃত্য। প্রাচীন শ্রেণিবিভাজন অনুসারে নৃত্যের দুটি মুখ্য শৈলী হচ্ছে তাণ্ডব ও লাস্য। ভগবান শিব তাণ্ডব নৃত্য করেছিলেন এবং এটি সাহস, শক্তি, তীব্রতা ও পুরুষ শক্তিকে সূচিত করে। অন্যদিকে লাস্য কোমল, নমনীয়, সৌন্দর্য, প্রেম ও স্ত্রী শক্তির প্রতীক। সংগীত, নৃত্য ও নাটকের প্রাচীন গ্রন্থ ভরতমুনির নাট্যশাস্ত্র অনুসারে ভগবান শিব দ্বারা প্রদর্শিত মহাজাগতিক তাণ্ডব নৃত্যের পুরুষ শক্তির উত্তরে দেবী পার্বতীর করা নৃত্যই হচ্ছে লাস্য। লাস্য নৃত্যের অঙ্গ সঞ্চালন অত্যন্ত কোমল ও ধীর হয়। লাস্য নৃত্য মূলত মহিলা নৃত্যশিল্পীরা অধিক কার্যকরীভাবে প্রদর্শন করে। মথুরার রাস নৃত্য, দক্ষিণ ভারতের হালীসাক, কত্থক, ভরতনাট্যম, মণিপুরী নৃত্য, ওড়িশি, মোহিনীঅট্টম, কুচিপুড়ি ইত্যাদি ভারতের বিভিন্ন অঞ্চলে প্রচলিত নৃত্যে লাস্য নৃত্যের ছাপ বিদ্যমান। লাস্য শব্দের অর্থ হচ্ছে রমণীদের লীলায়িত নৃত্যভঙ্গি। ভারতীয় শাস্ত্রীয় সংগীতের পরিভাষা অনুসারে তাল বা তালম শব্দটি উৎপত্তির ভগবান শিবের তাণ্ডব ও পার্বতীর লাস্য উভয় নৃত্যের সংমিশ্রণ থেকে গ্রহণ করা হয়েছে। হিন্দু পুরাণে লাস্য শব্দটি দ্বারা দেবী পার্বতীর করা নৃত্যকে বর্ণনা করে হয়েছে। এটি সুখ, সৌন্দর্য ও প্রেমের প্রতীক বলে বিবেচিত হয়। জনশ্রুতি অনুসারে ভগবান শিব ত্রিপুরাসুরকে বধ করার পর তাণ্ডব নৃত্য করেছিলেন, এর ফলে গোটা সৃষ্টিজগতে হাহাকার পরিস্থিতির সৃষ্টি হয়। ভগবান শিবের প্রদর্শিত এই তাণ্ডবের মহাজাগতিক নৃত্যের পুরুষ শক্তির উত্তরে তাণ্ডবের প্রভাবকে প্রশমিত করতে পার্বতী লাস্য নৃত্য করেছিলেন বলে বিশ্বাস করা হয়। আক্ষরিক অর্থে লাস্য অর্থ হচ্ছে সৌন্দর্য, সুখ, আকর্ষণীয় ও কমনীয়। অধ্যাপক এনায়েত খান তাঁর "মুনকার মুসিকার" (১৯১২) বইয়ে লিখেছেন: "মহিলা ও পুরুষ উভয়েই এই নৃত্য প্রদর্শন করে ও ভারতে এর কয়েকজন স্বীকৃত পণ্ডিত বা ওস্তাদ রয়েছে। লাস্য নৃত্যের সঙ্গে থাকে দুজন সারেঙ্গীবাদক, একজন তবলাবাদক ও মঞ্জীরা নামের একরকম হালকা ভারতীয় তাল বাদক। এতে একজন বা দুজন মহিলা একসাথে নৃত্য করে থাকে।" লাস্য মূলত চার প্রকারের বলে জানা যায়: প্রকার চারটি হচ্ছে শৃঙ্খলা, লতা, পিণ্ডি ও ভেদ্যক। সংগীত রত্নাকার অনুসারে লাস্য ১০টি লাস্যাঙ্গের বিবরণ দেয় ও সেগুলো দর্শী শ্রেণীর অন্তর্ভুক্ত। লাস্যাঙ্গ দশটি হচ্ছে চালি, চালিবাদ, উরংগণ, লাধী, চোকা, দশক, অনগ্রহ, অরায়ক, বিহাস ও মনা। তবে বর্তমান সময়ে তিন প্রকারের লাস্যনৃত্য অনুশীলন করা হয়: সেগুলো হল 'বিকট লাস্য': বিকট লাস্য হলো লয়, তাল, ভাব প্রদর্শন করা নৃত্যকে 'বিকট লাস্য' বলা হয়। 'বিষম লাস্য' : আনুভূমিক, বৃত্তাকার ও তীক্ষ্ণ চলাচলের মাধ্যমে 'বিষম লাস্য' করা হয়। 'লঘু লাস্য': পায়ের মাধ্যমে মাটিতে শব্দ তৈরি করে 'লঘু লাস্য' করা হয়। এই নৃত্যে কোমল শব্দ, উচ্চ তীক্ষ্ণতার বাদ্য যেমন 'মঞ্জীরা', 'বাঁহী', 'ঘুঙুর', 'মাদল, 'খোল', 'তবলা', 'তুম্বুরু' ইত্যাদি ব্যবহার করা হয়। ব্যবহৃত পোশাকগুলো অত্যন্ত আকর্ষণীয় হয়ে থাকে। মহিলা নৃত্যশিল্পীরা বহু ভাঁজযুক্ত চাদর ও চুলে ফুলের মালা পরে নৃত্য প্রদর্শন করে থাকে। "Lasya Dance"। abhipedia.abhimanu.com। সংগ্রহের তারিখ ১৫ ফেব্রুয়ারি ২০২১।  "Lasya"। nadsadhna.com। সংগ্রহের তারিখ ১৫ ফেব্রুয়ারি ২০২১।  Dictionary of Hindu Lore and Legend (আইএসবিএন ০-৫০০-৫১০৮৮-১) by Anna Dallapiccola Hazrat Inayat Khan. «The Minqar-i Musiqar: Hazrat Inayat Khan's Classic 1912 Work on Indian Musical Theory and Practice». Omega Publications. 2016 (আইএসবিএন ১৯৪১৮১০১৮৭) "Froms of Lasya"। kalyanikalamandir.com। সংগ্রহের তারিখ ১৫ ফেব্রুয়ারি ২০২১।
ইসরায়েল রাজ্য

ইস্রায়েল রাজ্য (হিব্রু: מַמְלֶכֶת יִשְׂרָאֵל, আধুনিক: Mamlekhet Yisra'el, টিবেরীয়: Mamléḵeṯ Yiśrāʼēl) ছিল হিব্রু বাইবেল অনুসারে ইস্রায়েল ও যিহূদা যুক্তরাজ্যের দুটি উত্তরসূরি রাজ্যের একটি। ঐতিহাসিকরা প্রায়ই রাজ্যটিকে যিহূদা রাজ্য থেকে পৃথকীকরণ করতে “উত্তরীয় রাজ্য” বা “শমরীয় রাজ্য” নামে অবিহিত করেন। ইস্রায়েল রাজ্য নব্য-অশূরীয় সাম্রাজ্য কর্তৃক দখল হওয়ার আগ পর্যন্ত মোটামুটিভাবে ৯৩০ খ্রীষ্টপূর্ব থেকে ৭২০ খ্রীষ্টপূর্ব অবধি অস্তিত্ববান ছিল। রাজ্যটির প্রধান নগরীগুলো ছিল শিখিম, তির্সা, শমরিয়া, যাফো, বৈথেল ও দান। Rollston, Chris A. (২০১০)। Writing and Literacy in the World of Ancient Israel: Epigraphic Evidence from the Iron Age। Society of Biblical Literature। পৃষ্ঠা 52–54। আইএসবিএন 978-1589831070।  Compston, Herbert F. B. (১৯১৯)। The Inscription on the Stele of Méšaʿ।  Finkelstein, Israel; Silberman, Neil Asher (2002) The Bible Unearthed : Archaeology's New Vision of Ancient Israel and the Origin of Its Sacred Texts, Simon & Schuster, আইএসবিএন ০-৬৮৪-৮৬৯১২-৮ Kuhrt, Amiele (১৯৯৫)। The Ancient Near East। Routledge। পৃষ্ঠা 438। আইএসবিএন 978-0-41516-762-8।  "The Bible and Interpretation - David, King of Judah (Not Israel)"। www.bibleinterp.com। ১০ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১।
সাভার মডেল কলেজ

সাভার মডেল কলেজ বাংলাদেশের ঢাকা জেলার সাভার উপজেলায় অবস্থিত একটি উচ্চ মাধ্যমিক শিক্ষা প্রতিষ্ঠান। ১৯৯৬ সালের জানুয়ারিতে বিদ্যালয়টি প্রতিষ্ঠা করা হয়। "SAVAR MODEL COLLEGE"। institute.alormela.org। সংগ্রহের তারিখ ২০২১-০২-১৭।  "Savar Model College - Sohopathi | সহপাঠী" (ইংরেজি ভাষায়)। সংগ্রহের তারিখ ২০২১-০২-১৭।  দাপ্তরিক ওয়েবসাইট
দি ইউনিভার্সাল প্যাশন

দি ইউনিভার্সাল প্যাশন (The Universal Passion) ব্রিটিশ লেখক জেমস মিলারের একটি হাস্যরসাত্মক নাটক। এটি শেক্সপিয়ারের একটি নাটক Much Ado About Nothing থেকে অনুপ্রাণিত। নাটকটি প্রথম অভিনীত হয় ইংল্যান্ডের ড্রারি লেনের থিয়েটার রয়ালে ১৭৩৭ সালের ২৮শে ফেব্রুয়ারি। নাটকটির মূল ভাষা হচ্ছে ইংরেজি। নাটকটিতে মোট ১০টি চরিত্র রয়েছে। এরা হলো গ্রাতিয়ানো, বেলারিও, প্রোথিউস, জোকিউলো, বায়রন, গ্রেমিও, পর্কো, এজিনো, লিবারিয়া ও ডেলিয়া। ড্রারি লেনে নাটকটি যখন অভিনীত হয় তখন এই চরিত্রগুলোতে অভিনয় করেছেন উইলিয়াম মিলওয়ার্ড (গ্রাতিয়ানো), উইলিয়াম মিলস (বেলারিও), জেমস কুইন (প্রোথিউস), থিউফিলাস চিবার (জোকিউলো), এডওয়ার্ড বেরি (বায়রন), রিচার্ড উইন্সটন (গ্রেমিও), জন হার্পার (পর্কো), চার্লস ম্যাকলিন (এজিনো), কিটি ক্লাইভ (লিবারিয়া) ও হান্নাহ প্রিচকার্ড (ডেলিয়া)। Findlay p.6 Burling p.6
পঞ্চম বৈদিক

পঞ্চম বৈদিক কলকাতার (পশ্চিম বেঙ্গল)একটি বাঙালি নাট্যদল যা শাওলি মিত্র ও অর্পিতা ঘোষ কর্তৃক পরিচালিত হয়। ভারতীয় দুইজন বিখ্যাত নাট্যকার শম্ভু মিত্র ও তৃপ্তি মিত্র এই নাট্যদলের প্রতিষ্ঠাতা ছিলেন। নাট্যদলটির প্রথম নাটকটি ছিল নাৎবতী অনাথবৎ যা ১৯৮৩ সালে মঞ্চে প্রদর্শন করা হয়। এটি সেসময় যথেষ্ট খ্যাতি অর্জন করে এবং পরবর্তীতে হিন্দি ভাষায়ও নাটকটি মঞ্চায়িত করা হয়। ১৯৮৪ সালে পঞ্চমবেদ চর্য্যাশ্রম নামে পঞ্চম বৈদিক একটি থিয়েটার প্রতিষ্ঠান চালু করে। শিক্ষার্থীদের এখানে নাটক সম্বন্ধনীয় সকল শিক্ষা প্রদান করা হয়। যেমনঃ বডি ল্যাংগুয়েজ, কথা বলার ভঙ্গি ইত্যাদি। উক্ত প্রতিষ্ঠান প্রশিক্ষণের জন্য কোনোরূপ অর্থ গ্রহণ করে না। নাথবতী অনাথবৎ আমোদিত রোদ্দুরঃ বর্তমান সময়ের কৃত্তিম ভালোবাসার প্রেক্ষিতে নাটকটি রচিত হয়। মাছিঃ ফরাসি দার্শনিম জিন পল সার্তে এর "দ্য ফ্লাইস" নামক নাটক অবলম্বনে মাছি নাটক তৈরি হয়। স্ত্রীর পত্রঃ স্বামীর কাছে স্ত্রী মৃণালের লেখা চিঠি নিয়ে এ নাটকের ভিত রচিত। সমাধানঃ এটি জার্মান নাট্যকার বার্টলট ব্রেক্ট এর রচিত নাটক "দ্য মিজার্স টেকেন" এর বাংলা অনুবাদ। কারুবাসনাঃ ছবি, চিত্রকলা ও কারুকার্যের প্রতি তীব্রভাবে আসক্ত একজন ব্যক্তির জীবনী নিয়ে এ নাটকটি রচিত। নাটকটি জীবনানন্দ দাশের উপন্যাস হতে অনুপ্রাণিত। দুটো দিনঃ একাকী মানুষের বেদনা, হতাশা, নিরাপত্তাহীনতা ও অর্থহীন জীবন নিয়ে এ নাটকটি রচিত। শেষ সূত্রঃ নাটকটি আমেরিকান নাট্যকার রেজিনাল্ড রোজের " টুয়েলভ এংরি ম্যান" নাটকের বাংলা অনুবাদ। অস্তমিত মধ্যাহ্নঃ জার্মান উপন্যাস "সনেনফিন্সট" (ইংরেজিঃ ডার্কনেস অ্যাট নুন) ভিত্তি করে নাটকটি রচিত হয়েছে। আঁচলায়তনঃ স্বাভাবিক জীবনের বিভিন্ন বাঁধা বিপত্তির প্রেক্ষিতে এই নাটকটি রচিত। অপরাজিতাঃ তিনটি গল্পের মিলিত নাটক এটি। এখানে তিনটি গল্পের চরিত্র প্রাধান্য পেয়েছে। রবীন্দ্রনাথ ঠাকুরের তৈরি ছোটগল্প "অপরিচিতা" এর কল্যাণী, "হৈমন্তী" এর হৈমন্তী এবং "স্ত্রীর পাত্র" এর মৃণাল। Mazumdar, Jaideep (২ জুন ২০০৮)। "Exeunt..."। Outlook India। সংগ্রহের তারিখ ২ জুলাই ২০১৮।  "Theatre of absurd: gag act replay after 37 years"। Times of India। ১৬ মার্চ ২০১১। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১২।  panchamvaidic.org/production